**Avtale om samarbeid mellom oppfølgingsklasse og friomsorgskontor**

1. **BAKGRUNN**

[Tilskudd til opplæring i kriminalomsorgen](https://www.udir.no/om-udir/tilskudd-og-prosjektmidler/tilskudd-for-skoler/opplaring-i-kriminalomsorgen/) skal bidra til å dekke kostnadene fylkeskommunene har til opplæring innenfor rammene av kriminalomsorgen. Målet med tilskuddsordningen er at innsatte som ikke har fullført grunnskolen eller videregående skole, og som har rett til og ønsker slik opplæring, skal få det. I tillegg skal løslatte kunne fullføre opplæring som er påbegynt under soning.

Oppfølgingsklassene gir et tilbud som bidrar til å tette glippsonen mellom fengsel og samfunn. Dette er i tråd med myndighetene sin visjon om et kriminalitetsfritt liv for flere. Riksrevisjonen skrev i sin undersøkelse av helse-, opplærings- og velferdstjenester til innsatte i fengsel (2022) at oppfølgingsklassene driver opplæring i ulike fag i tillegg til rådgivning og annen støtte, blant annet til gjennomføring av eksamen.

Over halvparten av alle domfelte soner ikke i fengsel, men gjennomfører straffen i samfunnet. Det er friomsorgskontorene som har ansvaret for gjennomføring av straff utenfor fengsel. Løslatte og domfelte under friomsorgens ansvar er inkludert i målgruppen for tilskudd til opplæring i kriminalomsorgen.

Statsforvalteren i Vestland og Kriminalomsorgsdirektoratet vurderer det som hensiktsmessig at samarbeidet mellom oppfølgingsklassene og friomsorgskontorene formaliseres gjennom bruk av samarbeidsavtaler.

1. **FORMÅLET MED SAMARBEIDSAVTALE**

Samarbeidsavtalen har til hensikt å bidra med strukturer og prosedyrer på tvers, som forplikter til samarbeid til det beste for målgruppen. Et felles mål for et godt samarbeid og samordnet innsats, er en god rehabilitering og muligheter for å utvikle kompetanse gjennom livslang læring. Utdanning er sannsynligvis den enkeltfaktor som i størst grad bidrar til sosial mobilitet.

1. **ANSVARSFORDELING MELLOM ETATENE**

Ansvarsfordelingen i forvaltningen er styrt av lovverket for hver enkelt etat.

Domfelte har, med de begrensninger som følger av frihetsberøvelsen, samme rett til tjenester og tilbud, og de samme forpliktelsene og ansvar som befolkningen forøvrig, herunder lik rett til opplæring, jamfør retningslinjene til straffegjennomføringsloven 4.1.

Opplæringssektoren har ansvar for å sørge for at domfelte med utdanningsrett får den opplæringen de har krav på etter [opplæringslova](https://www.google.com/search?q=oppl%C3%A6ringslova+&sca_esv=30ba42da69d2c19f&ei=8uTAZebqL5OgwPAPq7qUsAg&udm=&ved=0ahUKEwjmq-arqZSEAxUTEBAIHSsdBYYQ4dUDCA8&uact=5&oq=oppl%C3%A6ringslova+&gs_lp=Egxnd3Mtd2l6LXNlcnAiEG9wcGzDpnJpbmdzbG92YSAyBRAAGIAEMgUQABiABDIFEAAYgAQyBRAAGIAEMgUQABiABDIFEAAYgAQyBRAAGIAEMgUQABiABDIFEAAYgAQyBRAAGIAESNAWUJoHWMcPcAF4AJABAJgBQaAB9AaqAQIxNbgBA8gBAPgBAcICChAAGEcY1gQYsAPCAgYQABgWGB7iAwQYACBBiAYBkAYI&sclient=gws-wiz-serp) / [forskrift til opplæringslova.](https://lovdata.no/dokument/SF/forskrift/2006-06-23-724/%2A#&) Friomsorgen har et ansvar for å legge til rette for at domfelte får den opplæringen de har rett til.

**FRIOMSORGSKONTORET HAR ANSVAR FOR:**

**Deltakernivå – inntak og oppstart**

* Den domfeltes ønske/behov for opplæring skal kartlegges raskest mulig etter iverksettelse. Den domfelte skal informeres om oppfølgingsklassen sitt tilbud, og at deltakelse i den kan være et innhold i straffegjennomføringen.
* Alle domfelte som ikke har fullført grunn- eller videregående opplæring, skal gis tilbud om samtale med karriereveileder/rådgiver hos oppfølgingsklassen. Det anbefales at unge under 25 år prioriteres ved eventuelle kapasitetsutfordringer.
* Friomsorgskontoret etablerer umiddelbart dialog med kontaktperson i oppfølgingsklassen.
* Friomsorgskontoret og oppfølgingsklassen avtaler tidspunkt for en inntakssamtale med den domfelte. Friomsorgskontoret deltar hvis dette er hensiktsmessig.
* Dersom det er hensiktsmessig, utarbeides det en avtale mellom deltaker, oppfølgingsklassen og friomsorgskontoret, som beskriver opplæringstilbudet med tilhørende mål og rutiner knyttet til samarbeid og oppfølging.

**Deltakernivå –** **oppfølging av deltakere som har opplæringstilbud i oppfølgingsklassen**

* Innhold og rutiner beskrevet i avtale mellom deltaker, oppfølgingsklasse og friomsorgskontor følges opp.
* Friomsorgskontoret informerer oppfølgingsklassen ved enhver endring som kan ha innvirkning på innholdet i avtalen – herunder ved brudd.

**Deltakernivå – overføring/avslutning**

* Dersom det er hensiktsmessig, arrangeres det et overførings/avslutningsmøte hvor den domfelte, friomsorgskontoret og oppfølgingsklassen deltar.

**Enhetsnivå – informasjon til nyansatte og kontaktperson**

* Leder ved friomsorgskontoret har ansvar for å påse at nyansatte blir informert om oppfølgingsklassens tilbud – herunder om innhold i samarbeidsavtale partene imellom.
* Det skal på enhetsnivå utnevnes en person som har ansvaret for den overordnede kontakten med oppfølgingsklassen.

**Enhetsnivå – møter gjennom året/evaluering av året**

* Friomsorgskontoret deltar på minimum ett årlig møte mellom partene – som oppfølgingsklassen kaller inn til – hvor følgende skal være et tema:
* vurdere om det er behov for å revidere samarbeidsavtalen
* informasjonsutveksling:
1. friomsorgen informerer om forhold knyttet til straffegjennomføring
2. oppfølgingsklassen informerer om forhold knyttet til utdanning og karriereveiledning

**OPPFØLGINGSKLASSEN HAR ANSVAR FOR:**

**Deltakernivå – inntak og oppstart**

* Oppfølgingsklassen tar imot henvendelse fra friomsorgskontoret, og det avtales tidspunkt for en inntakssamtale med den domfelte. Friomsorgskontoret deltar hvis dette er hensiktsmessig.
* Oppfølgingsklassen avklarer den domfeltes rettsbeholdning/mulighet for tilbud. Ved behov, kan avklaringer gjøres på telefon.
* Alle domfelte som ikke har fullført grunn- eller videregående opplæring, skal gis tilbud om samtale med karriereveileder/rådgiver hos oppfølgingsklassen. Det anbefales at unge under 25 år prioriteres ved eventuelle kapasitetsutfordringer.
* Dersom det er hensiktsmessig, utarbeides det en avtale mellom deltaker, oppfølgingsklassen og friomsorgskontoret, som beskriver opplæringstilbudet med tilhørende mål og rutiner knyttet til samarbeid og oppfølging.

**Deltakernivå – oppfølging av deltakere som har opplæringstilbud i oppfølgingsklassen**

* Innhold og rutiner beskrevet i avtale mellom deltaker, oppfølgingsklasse og friomsorgskontor følges opp.
* Oppfølgingsklassen informerer friomsorgskontoret ved enhver endring som kan ha innvirkning på innholdet i avtalen.

**Deltakernivå – overføring/avslutning**

* Dersom det er hensiktsmessig, arrangeres det et overførings/avslutningsmøte hvor den domfelte, friomsorgskontoret og oppfølgingsklassen deltar.

**Enhetsnivå – informasjon til nyansatte og kontaktperson**

* Leder ved oppfølgingsklassen har ansvar for å påse at nyansatte blir informert om friomsorgskontorets tilbud – herunder om innhold i samarbeidsavtale partene imellom.
* Det skal på enhetsnivå utnevnes en person som har ansvaret for den overordnede kontakten med friomsorgskontoret.

**Enhetsnivå – møter gjennom året/evaluering av året**

* Oppfølgingsklassen tar ansvar for innkalling til minimum ett årlig møte mellom partene hvor følgende skal være et tema:
* vurdere om det er behov for å revidere samarbeidsavtalen
* informasjonsutveksling:
1. friomsorgen informerer om forhold knyttet til straffegjennomføring
2. oppfølgingsklassen informerer om forhold knyttet til utdanning og karriereveiledning

**AVTALE OM SAMARBEID MELLOM («OPPFØLGINGSKLASSE») OG («FRIOMSORGSKONTOR»)**

Ved å inngå samarbeidsavtale, stiller virksomhetene seg bak de formål og den ansvarsfordeling som er beskrevet over.

**Denne avtalen løper til en av partene sier den opp eller ber om endring.**

For oppfølgingsklasse, leder For friomsorgskontor, leder

(«navn, signatur og dato»)  («navn, signatur og dato»)

Kontaktperson, oppfølgingsklasse: Kontaktperson, friomsorgskontor:

(«navn og kontaktinformasjon») («navn og kontaktinformasjon»)